[**PÄEVAKAVA**](https://www.kilingi.edu.ee/wp-content/uploads/2018/09/Paevakava.pdf)

**I ÜLDSÄTTED**

1. Päevakava kehtestatakse põhikooli- ja gümnaasiumiseaduse § 25 lõike 6, § 38 lõike 2, sotsiaalministri määruse „Tervisekaitsenõuded kooli päevakavale ja õppekorraldusele” § 6, 8, 10, 11 ja 12 ning Lindi Lasteaed-Algkooli töökorralduse reeglite punkt 4 alusel.
2. Päevakava sätestab koolipäeva vältel korraldatavate tegevuste toimumisjärjestuse ja nende ajalise kestuse.
3. Päevakava koostamisel on arvestatud õpilase vanusest ja füsioloogilistest iseärasustest tulenevat tervise seisundit, töövõimet ning õpivalmidust, õppeainete raskust ning õppeülesannete täitmiseks sobivaid õppeviise ja -meetodeid.
4. Kooliväsimuse vältimiseks koostatakse õpikoormuse vaheldumist kajastav tunniplaan ning jaotatakse õpitegevus ühtlaselt õppeaasta õppepäevade vältel.
5. Õppepäeva tunniplaanis vahelduvad humanitaarained reaal- ja oskusainetega arvestusega, et üldjuhul on õpilase õpi- ja töövõime suurem päeva esimeses pooles ning teisipäeval ja kolmapäeval.

**II ÕPPETUNDIDE JA VAHETUNDIDE AJAD**

1. Koolimaja on avatud tööpäevadel 7.00 – 16.00.
2. Õppetunnid algavad kell 8.20 vastavalt tunniplaanile ja lõppevad vastavalt tunniplaanile. Tunniplaan avalikustatakse kooli veebilehel.
3. Tunnid toimuvad järgmistel kellaaegadel:

1. tund 8.20 – 9.05

2. tund 9.15 – 10.00

3. tund 10.10 – 10.55

Söögi- ja õuevahetund

4. tund 11.25 – 12.10

5. tund 12.20 – 13.05

6. tund 13.15-14.00

7. tund 14.10-14.55

1. Ainekonsultatsioonid toimuvad konsultatsioonide ajagraafiku järgi. Konsultatsioonide ajagraafik avalikustatakse kooli veebilehel.
2. Väljaspool õppetunde:
   1. töötavad huviala- ja aineringid;
   2. toimuvad konsultatsioonid;
   3. töötab pikapäevarühm;
   4. toimuvad töökoosolekud;
   5. toimuvad koolipeod;
   6. toimuvad klassiõhtud.
3. Õpilasüritused lõpevad üldjuhul hiljemalt kell 19.00. Direktori loal võivad õpilasüritused lõppeda ka pärast kella 20.00

**III ÕPPETÖÖ**

1. Tunniplaan on päevakava osa ja koostatakse lähtuvalt riiklikes õppekavades sätestatud õpilase nädalakoormusest, riikliku õppekava alusel koostatud kooli õppekavast, õppeainete raskusest ning eeldatavatest õpitulemustest.
2. Ühes õppepäevas tohib üldjuhul läbi viia ühe kontrolltöö.
3. Kontrolltöö toimumise ajast teatatakse õpilastele vähemalt viis õppepäeva enne kontrolltöö toimumist.
4. Ühele õppenädalale võib planeerida kuni kolm kontrolltööd.
5. 1. klassis koduseid õpiülesandeid ei anta.
6. Pühadejärgseks päevaks ja koolivaheaja järgseks esimeseks päevaks koduseid õpiülesandeid ei anta.
7. Koduõppel oleva õpilase õppetöö toimub vastavalt temale koostatud tunniplaanile.
8. Õpilane peab viibima õppetunni ajal õppetunnis kui õppetöö ei ole korraldatud teisiti.
9. Õppetunni võib jagada mitmeks osaks ning kuni kaks õppetundi võivad toimuda järjest ilma vahetunnita.
10. Õppetunnid võib ära jätta, kui sõit kooli ja tagasi ei ole korraldatud ja tegelik välisõhutemperatuur on -20 °C I- VI klassi õpilastele.
11. Kui välisõhu temperatuurist tingitult on koolis vähem kui pool klassi õpilastest, siis korraldatakse kojusaatmise võimaluseni kooli tulnud õpilastele erinevaid tegevusi, sealhulgas kordamistunde.
12. Kehalise kasvatuse tunde võib talvel õues läbi viia 1.- 4. klassi õpilastele õhutemperatuuril kuni -10 °C vaikse ilmaga mõõduka tuule korral, tuulekiirusel kuni 8 m/s.
13. Õuevahetunnis käivad kõik õpilased. Erandkorras võib õpetaja, arvesse võttes ilmastiku tingimusi, õuevahetunni vahetada võimla vahetunniks.

**IV RINGIDE TÖÖ**

1. Aine- ja huvialaringide töö toimub üldjuhul 14.00 – 15.30.
2. Aine- ja huvialaringide töö toimub ringide tööajagraafiku alusel. Huvialaringid võivad toimuda nädalavahetustel ja kooli vaheaegadel. Ringide tööajagraafik avalikustatakse kooli veebilehel.

**V ÕPIABIRÜHMADE TÖÖ**

1. Logopeedilise abi ja õpiabirühmade töö toimub vastavalt tunniplaanile õppepäeva kestel.

**VI ÕPPEKÄIGUD JA ÜRITUSED VÄLJASPOOL KOOLI TERRITOORIUMI**

1. Kool võib korraldada õppekäike, matku, võistlusi jmt tegevusi ning seda arvestatakse õppe- ja kasvatustöö osana ning päevakava täitmisena.
2. Üritustest, mis muudavad oluliselt kooli päevakava, informeeritakse õpilasi, töötajaid ja vanemaid e-õppeinfosüsteemi vahendusel vähemalt 3 päeva ette.